《聚景园》
宋代·董嗣杲

銮铃遗响辇遗踪，万景曾经聚此中。
寺宇有名基址散，君王无逸讌游空。
桥昏柳浪龙舟雨，亭冷花光雉扇风。
台沼已无春又老，万年枝上夕阳红。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。